NaiveNeuron/SloPal huggingface dataset:
Baláž, Radovan, poslanec NR SR (2018-06-20):
Pán predsedajúci, dajte teraz hlasovať o bodoch zo spoločnej správy a to o bodoch 1 až 7, 9 až 12 s odporúčaním gestorského výboru schváliť.
Laššáková Jana, podpredsedníčka NR SR (2015-02-05):
Nech sa páči, pokračujte.
Osuský, Peter, poslanec NR SR (2014-03-18):
Ďakujem pekne. Kolega Šebej správne hovoril o prebudenom impériu. Nám, tým menším v bývalej sfére záujmov, treba vedieť, s kým máme do činenia. A taký príznačný bol nadpis, ktorý bolo vidieť na jednej z farebných fotografií z dnešného Krymu, s textom: „Kde my, tam Rossija.“ Kde sme my, tam je Rusko. No. Treba povedať, že referendum a udalosti okolo, vojská bez výsostných znakov a podobne svoje historické pendanty majú. Ku cti Adolfa Hitlera môžeme povedať, že do Rakúska vtrhol Wehrmacht celkom otvorene s výsostnými znakmi Wehrmachtu. Ku cti krymských organizátorov treba zase povedať, že zlomili Hitlerov rekord, lebo Hitler medzi vpádom a posvätením referendom pod sloganom „Am 10. April dem Führer Dein Ja“, teda v daného apríla vodcovi tvoje áno, v ktorom bolo 98 % – veľmi podobné číslo – Rakúšanov nadšených z Tretej ríše. To všetko sa stalo až za 21 dní po vpáde, teda krymskí majstri to zvládli rýchlejšie. Treba povedať, že Rusko je jediné impérium, ktoré neustupuje z dobytého a ukoristeného. Neviem, keď spomínal kolega Šebej Pobaltie, či si niekto vie predstaviť estónskeho, litovského alebo lotyšského Gándhího? Vie si predstaviť niekto Gándhího v stalinskom režime, že by mohol 30 rokov bojovať a potom dôjsť k nezávislej Indii? Bolo to možné len preto, lebo proti nemu stáli džentlmeni, ktorí ho síce občas väznili, ale ktorí ho nechali žiť a zvíťaziť.
B. Bugár, podpredseda NR SR: (2004-06-18):
Konštatujem, že Národná rada sa uzniesla, že tento návrh zákona prerokuje v druhom čítaní . Nech sa páči.
A. Slafkovský, poslanec: (2008-01-21):
Takisto hovoriť o tom, že za rok a pol vašej činnosti odrazu naša archeológia dospela do takého štádia, že zistila, ako zavčasu tu už boli kresťania. Prepáčte, ale prof. Karol Pieta sa týmito vecami zaoberal už viacej ako 30 rokov. Zaoberal sa už Keltmi, zaoberal sa Slovanmi, takže o tom niečo vie. A absolútne na to nemá žiadny vplyv to, či je pri moci dnes SMER, alebo nie je. Takisto ma zarazilo vaše porovnávanie s 200 ihriskami. Áno, dali ste peniaze na 200 ihrísk, ale to, že zdravotnícke zariadenia dlžia viac ako 1 miliardu korún na sociálnom poistení v Sociálnej poisťovni, to vás nemrzí? Chválite sa správnou sociálnou politikou. Správna sociálna politika, bohužiaľ, nie je tá, akú vy robíte, že si kupujete priazeň ľudí jednorazovými krátkodobými darčekmi. Tá sa robí tak, aby bola dlhodobo udržateľná, aby ľudia postupne to, na čo prišli teraz, že naozaj je im lepšie, ako im bolo pred 10 – 15 rokmi. To nie je tým, že dostali raz 1 200 alebo 2 000 korún. No a vrchol je kúpeľná liečba. Keď vaša vláda rozdáva peniaze tam, kde to treba najmenej. Nie tam, v tom rade medzi... (Prerušenie vystúpenia časomierou.)
Mazurek, Milan, poslanec NR SR (2022-12-08):
Štefan, ono to nie sú vyhrážky. Ak dnes táto vláda začne blokovať facebookové profily ľudí, ktorí údajne radikalizujú politickú diskusiu, tak sa to neskôr zákonite musí otočiť o rok a budú blokované ich profily. To je logická dedukcia situácie a nehovorím to preto, že ja sa s krvilačnými očami teším, ako ich budem rad za radom blokovať. Ja ich nechcem blokovať. Hovorím to preto, že varujem Národnú radu, aby neprijala tento zákon, aby k tomu nikdy nedošlo, lebo tu sú vážnejšie veci ako Pročkove a Šefčíkove bláboly, bludy a psychovýstupy. My tu máme zásadnú vec. Spomeň si, Štefan, čo hovorili všetci títo vládni predstavitelia, keď dopadla raketa S-300 na Poľsko. Čo hovorili? Títo ľudia sa na základe lží z americkej televízie CNN predbiehali v tom, kedy Slovensko zatiahnu do tretej svetovej vojny. Na základe lží. Nepoznali informáciu, šírili hoaxy. Heger, Matovič, polka týchto poslancov šírili hoaxy a lži a tí ľudia majú dnes blokovať ostatných? Tí ľudia majú rozhodovať o tom, kto má mať právo a nemá mať právo hovoriť niečo na sociálnych sieťach? Tí ľudia, ktorí boli bez hanby ochotní zatiahnuť Slovensko do tretej svetovej vojny za minútu, aby poznali pravdu? Potom, Štefan, keď sa ukázala pravda, že to bola obranná raketa S-300 Ukrajiny, ospravedlnil sa niekto z týchto pacientov za to, že ťahal Slovensko do vojny na základe lží? Ospravedlnil sa niekto z nich za to, že šíril hoaxy? Kajali sa a ospravedlňovali sa národu, že na jednej strane chcú blokovať nepohodlné profily a chcú diktovať, čo je pravda, že nejaký Pročko tu bude diktovať, čo je a čo nie je pravda, zakazovať tých, o ktorých on tvrdí, že šíria lži, pritom oni sami šírili úplne obludnú lož, na základe ktorej boli ochotní vystaviť päť a pol milióna obyvateľov Slovenskej republiky... (Prerušenie vystúpenia časomerom.)
Kollár, Boris, predseda NR SR (2023-03-15):
Áno. Pristúpime k hlasovaniu v prvom čítaní o vládnom návrhu zákona, ktorým sa mení a dopĺňa zákon 566/2001 Z. z. o cenných papieroch. Je to tlač 1436, bod 25 schváleného programu. Dávam slovo spravodajkyni, ktorú určil navrhnutý gestorský výbor pre financie a rozpočet, pani poslankyni Anne Miernej, aby hlasovanie uviedla. [Hlasovanie o vládnom návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a ktorým sa menia a dopĺňajú niektoré zákony , tlač 1436.]
Horváthová, Eva, poslankyňa NR SR (2021-10-27):
Ďakujem pekne, pán Raši, za váš príspevok, po dlhšej dobe bol taký kľudný a racionálny. Veľa z tých vecí, ktoré ste povedali, tak sú určite na zamyslenie. Vy ste lekár aj všetci, čo tu sedeli v tejto sále, aj tí, čo tu nesedeli, a záleží im na zdravotníctve a na kvalite poskytovanej zdravotnej starostlivosti, sa zhodneme na tom, že zmena je nutná. A že táto zmena už mala prísť dávno, je takisto všetkým, čo tu sedíme, jasné. Nezriedka sa stáva, že v regiónoch ľudia zámerne vyhľadávajú iné zdravotnícke zariadenia, pretože to zdravotnícke zariadenie, ktoré im je najbližšie, im neposkytne takú zdravotnú starostlivosť alebo dlho na ňu čakajú a všetko ide len po známosti. Kto nemá známeho, tak neni pomaly ani zoperovaný. Tá situácia je úplne žalostná na Slovensku, a preto ja si myslím, že aj tomuto materiálu by sme mali dať šancu. To, čo ste povedali, že tá komunikácia je slabá, asi áno, zrejme áno, pretože tie hlasy, ktoré aj od koaličného partnera prichádzajú, aj od odborníkov, aj ľudí zvonku, sú veľmi silné a silnejú, takže dopytujú sa po informáciách, zjavne ich nemajú dostatok. Ja som si pozerala dôvodovú správu, kde je zoznam len niektorých základných stretnutí, ktoré boli, a boli od konca roku 2020, čo sa len v dôvodovej správe uvádza, bolo ich 11, čo sa týka, minimálne 11, čo sa týka všeobecnej ambulantnej sféry, 14 stretnutí na odbornej úrovni, čo sa týka OSN, a ďalších 26 stretnutí s dôležitými lídrami odborných spoločností, asi to nebolo dostatočne a ja chápem aj obavu ľudí a chápem aj toho, že sa boja takýchto veľkých zmien. Myslím si, že treba načúvať naozaj aj odborníkom, aj ľuďom, ktorých sa tieto zmeny budú týkať, ale bez toho, aby sme niečo spravili, sa ďalej nepohneme. Keďže mám skúsenosti aj z iného systému zdravotníckej starostlivosti, viem veľmi dobre, aká je dôležitá pohoda pri vykonávaní práce lekára, sestry, ktorá u nás už veľmi dlho chýba, takže určite by sme sa mali pričiniť o... (Prerušenie vystúpenia časomerom.)
Hrušovský, Pavol, podpredseda NR SR (2011-02-01):
Pán poslanec, vy ste neboli prihlásený s faktickou poznámkou, takže nemôžem vám udeliť slovo, ale budem tolerantný, nech sa páči.
P. Hrušovský, predseda NR SR: (2003-05-20):
Pani poslankyňa Bauer, spoločná spravodajkyňa, chcete sa vyjadriť? Nech sa páči.
P. Paška, predseda NR SR: (2007-09-20):
Ešte, pani spravodajkyňa, v rámci rozpravy? Nie. Uzatváram rozpravu a pýtam sa pani ministerky... Nech sa páči, pani ministerka.
Pčolinský, Peter, podpredseda NR SR (2022-10-20):
Ďakujem pekne. Prerušujem rokovanie do 14.00. (Prerušenie rokovania o 12.01 hodine.) (Pokračovanie rokovania o 14.00 hodine.)
P. Miššík, poslanec: (2008-02-08):
Ďakujem pekne. (Potlesk.)
B. Bugár, podpredseda NR SR: (2004-09-07):
(Hlasovanie.) Prítomných 133 poslancov, za návrh 128, hlasovania sa zdržalo 5. Konštatujem, že Národná rada pridelila tento návrh zákona výborom, určila gestorský výbor, ako aj lehoty výborom na jeho prerokovanie v druhom čítaní. Ďakujem, pán spravodajca. Pristúpime k hlasovaniu o vládnom návrhu zákona, ktorým sa mení a dopĺňa zákon Slovenskej národnej rady č. 310/1992 Zb. o stavebnom sporení v znení neskorších predpisov a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (tlač 786). Pán poslanec Hurban ako spravodajca, nech sa páči. J. Hurban, poslanec: Ďakujem pekne. Vážený pán podpredseda, v rozprave vystúpil pán poslanec Béreš, ale nepredniesol žiaden pozmeňujúci návrh. Takže odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že odporučí tento návrh zákona prerokovať v druhom čítaní. Pán podpredseda, dajte, prosím, o tom hlasovať.
Glváč, Martin, podpredseda NR SR (2018-05-15):
Ďakujem. S faktickými poznámkami dvaja poslanci. Končím možnosť prihlásiť sa. Pán poslanec Mazurek.
Miškov, Juraj, minister hospodárstva SR (2011-06-01):
Ďakujem veľmi pekne. Vážený pán predseda parlamentu, panie poslankyne, páni poslanci, požiadal som o opätovné otvorenie rozpravy k tomuto bodu vzhľadom na to, že hlasovanie k predmetnému návrhu zákona bolo preložené zo 16. schôdze Národnej rady Slovenskej republiky a medzitým účinnosť tohto zákona, ktorá bola navrhovaná od 1. apríla 2011, je už neaktuálna. A preto je potrebné ju ešte pred hlasovaním zmeniť. Ďakujem veľmi pekne.
Farkašovský, Karol, poslanec NR SR (2018-06-14):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Kyselica, Lukáš, poslanec NR SR (2023-05-03):
Pán predseda, prosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru, ktorý určuje ako gestorský výbor s tým, že gestorský výbor prerokuje návrh zákona do 32 dní od jeho prerokovania v prvom čítaní.
B. Bugár, podpredseda NR SR: (2006-05-25):
Stretneme sa o 13.00 hodine. (Rokovanie 62. schôdze NR SR sa skončilo o 11.56 hodine.)
Hrnčiar, Andrej, podpredseda NR SR (2017-10-19):
Prosím, prezentujme sa a hlasujme. (Hlasovanie.) Prítomných 129, za 47, proti 21, zdržalo sa 61. Konštatujem, že Národná rada sa uzniesla, že nebude pokračovať v rokovaní o tomto návrhu zákona . Ešte predtým, než prejdeme k tajnému hlasovaniu, mi dovoľte, aby som vám oznámil, že popoludní po hodine otázok sa prerokujú body písomné odpovede na interpelácie a interpelácia, interpelácie. Hlasovať o uznesení o písomných odpovediach na interpelácie budeme na rokovaní nasledujúcej schôdze. Je k tomu všeobecný súhlas? (Súhlasná reakcia pléna.) Ďakujem. Takže ešte procedurálne návrhy. Nech sa páči, pán podpredseda Glváč.
Laššáková, Jana, podpredsedníčka NR SR (2014-06-26):
Ďakujem pekne, pán podpredseda. Teraz vás prosím, aby ste v limite pätnásť minút odpovedali na otázky adresované predsedovi vlády podľa vyžrebovaného poradia. Prvá otázka je od poslanca Dušana Jarjabka a otázka znie: „Vážený pán premiér, čo si myslíte o výške dnešnej DPH? Uvažuje sa o jej zmene?“ Nech sa páči, pán podpredseda vlády, poprosím vás o odpoveď a oznámenie ukončenia odpovede.
Kollár, Boris, predseda NR SR (2023-05-09):
Prosím, prezentujme sa a hlasujeme. (Hlasovanie.) Prítomných 141 poslancov, za 86, proti 18, zdržalo sa 36, 1 nehlasoval. Konštatujem, že sme tento návrh schválili. Pristúpime k hlasovaniu v prvom čítaní o návrhu poslancov Richtera, Takáča na vydanie zákona, ktorým sa mení a dopĺňa zákon 461/2003 Z. z. o sociálnom poistení, je to tlač 1648, bod 196 schváleného programu. Dávam slovo spravodajkyni, ktorú určil navrhnutý gestorský výbor pre sociálne veci, pani poslankyni Slavěne Vorobelovej, aby hlasovanie uviedla. (Hlasovanie o návrhu poslancov Národnej rady Slovenskej republiky Jána Richtera a Richarda Takáča na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1648.)
Pollák, Peter, poslanec NR SR (2023-12-12):
Ďakujem veľmi pekne. Ja som rozmýšľal, či dám faktickú, ale po tom, čo som videl, keď si vlastne išiel, Igor, do rozpravy a spomínal si poslanca Viskupiča, ktorý potom vzadu v salóniku vo veľkom v debatke a chichúňačky s koaličnými poslancami a vysmieval sa ti. Ako kolega z opozície na jednej strane tu burcuje ľudí na tribúnach a hovorí o tom, ako treba protestovať proti tejto vláde a zároveň, ako ja veľmi ľutujem, že ľudia nemajú možnosť pohľadu v rámci celej rokovacej sály, kde poslanci so SaS koketujú s koaličnými poslancami a mne je zároveň potom aj ľúto na druhej strane poslancov z Progresívneho Slovenska, ktorí možno netušia, ale chovajú si na hrudi takého hada. Ja veľmi oceňujem dnešný prístup k dnešnej schôdzi pána poslanca Saba, ktorý je naozaj aktívny, chodí do každej rozpravy alebo teda vystupuje vo faktických, chodí do rozpravy a toto je naozaj príslušný poslanec, ktorý naozaj si robí svoju robotu svedomito a tak, ako by mal. Pani poslankyňa Cigániková, kľudne sa choďte venovať dozadu koaličným poslanom, tak ako ste to robili doteraz.
Laurenčík, Milan, podpredseda NR SR (2021-03-16):
Vyhlasujem všeobecnú rozpravu za skončenú. Chcem sa spýtať, či pani navrhovateľka má, chce zaujať stanovisko. Nechce. Pani spravodajkyňa? Takisto nie. Preto vyhlasujem, teda prerušujem rokovanie o tomto bode programu. Teraz pristúpime k prvému čítaniu o návrhu skupiny poslancov na vydanie zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov. Návrh zákona má parlamentnú tlač 450, návrh na jeho pridelenie na prerokovanie výborom je v rozhodnutí č. 445. Dávam slovo poslancovi Jozefovi Lukáčovi... v sále ho nevidím. Je tu pán poslanec Lukáč? Nie je tu pán poslanec Jozef Lukáč, preto tento bod prepadáva. Pani poslankyňa Kozelová je v sále? Áno. Tak teraz nasleduje prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov . Návrh zákona je pod tlačou 451. Návrh na jeho pridelenie na prerokovanie výborom je v rozhodnutí č. 446. Dávam teraz slovo pani poslankyni Monike Kozelovej, aby za skupinu poslancov návrh zákona uviedla. Nech sa páči, máte slovo.
Hrnčiar, Andrej, podpredseda NR SR (2017-11-29):
Pán poslanec Baránik.
Mikloško, Jozef, poslanec NR SR (2014-10-28):
Mne sa páčil príspevok kolegu Kvasničku. Naozaj bol zaujímavý aj nový. Ja len chcem pripomenúť ten rok 1992, že to nebol ľahký rok. Pamätáte sa na zvrchovanosť, pamätáte sa na ústavu, pamätáte sa na to, ako to bolo vtedy na Balkáne, zvrchovanosť, ústavu, referendum a potom dlhú vojnu, kde padli státisíce mŕtvych? Čiže to nebolo, že tu sa o tom hlasovalo. Ale ten trend to malo. Pamätáte sa na nacionalistov, ktorí naraz vystúpili po roku 1989, bude tomu 25 rokov, naraz červenú farbu nahradili alebo pridali k nej modrú a bielu, vyskakovali kdekade? Pamätáte sa na zákon matičný a vládny, tuná v starej budove aký cirkus okolo toho bol? Dneska si na to už nikto nespomenie. Pamätáte sa na ústavu, keď proste nacionalisti, ale aj HZDS, celú spoločnosť mimoriadne spolarizovali, mimoriadne útočne nadávali na tých, ktorí boli trocha iného názoru. Čiže postaviť sa vtedy s nimi do jedného šíku proste sa v podstate nedalo, lebo vás odtiaľ s kameňmi a neviem ako odohnali, by som povedal. Čiže pripomínam trocha tieto ťažké časy. A poznámka maličká len tak pre históriu. V Ríme sme chceli na Palazzo Colonna, kde Štefánik často navštevoval Giulianu Benzoni, pamätnú tabuľu. Ale tamojší majiteľ nám odkázal a povedal, že to nie je možné, pretože boli iba snúbenci, a nie manželia. Čiže žiadna tabuľa tam nemôže byť. Takže neviem, koľko tabúľ by zmizlo zo Slovenska, keby sme túto zásadu prijali. Ďakujem.
Blanár, Juraj, podpredseda NR SR (2021-02-03):
Ďakujem. Nikto s faktickou poznámkou nereaguje na vaše vystúpenie, takže uzatváram týmto rozpravu, keďže pán predseda Vetrák bol jediný a posledný, a chcem sa spýtať pána navrhovateľa, či chce vystúpiť v záverečnom slove. Nie. Pán spravodajca taktiež nie. Ďakujem obom a prerušujem rokovanie o tomto bode programu. Ďalším bodom programu je prvé čítanie o vládnom návrhu zákona, ktorým sa dopĺňa, dopĺňajú niektoré zákony v pôsobnosti Ministerstva pôdohospodárstva a rozvoja vidieka Slovenskej republiky v súvislosti s ochorením COVID-19. Vládny návrh zákona má parlamentnú tlač 345 a rozhodnutie o zadelení výborom je pod č. 340. Poprosím teraz pána ministra pôdohospodárstva a rozvoja vidieka Slovenskej republiky Jána Mičovského, aby vládny návrh zákona uviedol, nech sa páči, pán minister. (Rokovanie o vládnom návrh zákona, ktorým sa dopĺňajú niektoré zákony v pôsobnosti Ministerstva pôdohospodárstva a rozvoja vidieka Slovenskej republiky v súvislosti s ochorením COVID-19 , tlač 345.)
Grendel, Gábor, podpredseda NR SR (2023-06-16):
Pán poslanec Kristián Čekovský.
Kozarec, Sebastián, poslanec NR SR (2020-07-23):
Pán Mazurek, toto bolo suverénne najlepšie vystúpenie. Plne odzrkadlilo váš politický obsah, jedno veľké nič.
Hraško, Igor, poslanec NR SR (2013-06-17):
Dobre. Hovoril pán kolega Matejička o sieni demokracie, no tuná vidíme, ako si kolegovia zo SMER-u ctia demokraciu. Hovorili ste, že zverejnením začala kauza odpočúvania, alebo teda odpočúvania, kauza tunelovania Vojenského spravodajstva. Nie. Zverejnením sa začalo o nej hovoriť a vyšetrovať. Pretože ona, vieme, ako bola, už informovaný aj pán minister, bola tu už dávnejšie. Hovorili ste krásne o postupe vyšetrovania, však skôr mi to pripomínalo inú krajinu ako Slovensko. Pretože vieme, ako sa vyšetruje u nás. Pokiaľ sú prokurátori a sudcovia na istej úrovni a postavenia spriaznení s tými skupinami. No a na vašom mieste by som o zodpovedných politikoch ani nehovoril, lebo si kydáte do vlastných vôd a do vlastných radov, pretože vaši zodpovední politici o tom nenasvedčujú. No a povedali ste, že len nevzdelanec si nedokáže... (Prerušenie vystúpenia časomerom. Reakcia z pléna.)
Paška, Pavol, predseda NR SR (2013-10-16):
Vážené pani poslankyne, vážení páni poslanci, budeme pokračovať v prerušenej rozprave o vládnom návrhu zákona, ktorým sa mení a dopĺňa zákon č. 543/2002 Z. z o ochrane prírody a krajiny v znení neskorších predpisov a ktorým sa menia a dopĺňajú niektoré zákony . Poprosím pána ministra o zaujatie miesta pre navrhovateľa a pána spravodajcu o zaujatie miesta pre spravodajcu. Pán poslanec Hlina, nech sa páči, máte slovo.
Glváč, Martin, podpredseda NR SR (2019-04-02):
Ďakujem. S faktickou poznámkou pán poslanec Antal. Končím možnosť prihlásiť sa.
Žitňanská, Lucia, poslankyňa NR SR (2015-05-19):
Ďakujem pekne. Myslím, že treba jasne povedať, že táto voľba alebo tento výber nie je o lepšej alebo o horšej odbornosti. Opozícia má dobrého kandidáta na pozíciu šéfa NKÚ, ktorého podporuje, a platí, že máme jedného opozičného kandidáta a, žiaľ, musím to tak povedať, dvoch kandidátov strany SMER. Asi to treba povedať, tak nech to odznie. Bola som na stretnutí s predsedom, ešte vtedy predsedom Pavlom Paškom, je to dva roky dozadu, keď Ľudová platforma kandidovala Maroša Žilinku aj s ďalšími opozičnými kolegami, zástupcami poslaneckých klubov, a vtedy za poslanecký klub SDKÚ – DS mi predseda parlamentu Paška ponúkal nomináciu pána Mitríka a pýtal sa ma, prečo s tým nechce klub SDKÚ – DS súhlasiť. To je moja osobná skúsenosť, preto musím zopakovať, že máme tu jedného opozičného kandidáta – a tým je pán Žilinka, je to dobrý kandidát – a dvoch kandidátov strany SMER.
Nicholsonová, Lucia, podpredsedníčka NR SR (2016-04-21):
My ďakujeme, pán poslanec, za vaše vystúpenie. Na vaše vystúpenie chce reagovať jeden pán poslanec. Aj ja som chcela, ale nedá sa mi. Tak nech sa páči, pán poslanec Osuský, máte slovo.
Martvoň, Anton, poslanec NR SR (2013-02-08):
Ďakujem pekne za slovo. Pán poslanec Matovič, plne s tebou súhlasím, že tento návrh zákona po obsahovej stránke je zlý. Je tu veľmi zaujímavé, že pán poslanec Lipšic prišiel s týmto návrhom až v čase, keď nie je minister. V čase, keď bol ministrom vnútra a mal aj pohodlnú väčšinu v parlamente, teda vládna koalícia v tom čase ju mala, tak s takýmto návrhom neprichádzal. Zároveň som toho názoru, že tento návrh je aj diskriminačný z toho pohľadu, že by znevýhodnil ďalšie politické strany, ktoré sú na politickom nebi, ktoré nie sú v parlamente a majú ten príspevok, tuším sú to dve alebo tri, ktorým to vyšlo. Tak by jednoducho to mohlo znamenať ich zánik. A zároveň dovolím si povedať, že meniť nastavenie financovania počas určitého volebného obdobia, ktoré bolo pred voľbami nastavené, nie je žiaduce ani vhodné, dokonca dalo by sa povedať, že to má aj také retroaktívne účinky. Ďakujem. To je toľko z mojej strany.
Pleštinská, Zita, poslankyňa NR SR (2023-03-22):
Pán predsedajúci, napriek tomu, že to je prvé čítanie, by som poprosila hlasovanie na sedemnástu dnes.
Sulík, Richard, predseda NR SR (2010-08-11):
Ďakujem. Pán Záhumenský, nech sa páči.
Laššáková, Jana, podpredsedníčka NR SR (2013-06-20):
Pán poslanec Hlina, nech sa páči.
Prostredník, Ondrej, poslanec NR SR (2024-04-24):
... pred sebou jedno veľké nedorozumenie. A tým nedorozumením je to, že v liberálnej demokracii je nositeľom politickej moci každý občan. A ak občianske združenie politickej strane, politickej moci nastavuje zrkadlo, ak pomáha občanom kriticky sa vyjadrovať na adresu vlády, nerobí nič iné iba to, že zastupuje občianske ústavné právo občanov. A toto si myslím, že je veľmi dôležité a toto, tento návrh zákona chce obmedziť, preto je veľmi nebezpečný. Ďakujem. (Potlesk.)
Glváč, Martin, podpredseda NR SR (2018-12-04):
Ďakujem. Žiada si záverečné slovo spravodajca? Nie je tomu tak. Prerušujem rokovanie o tomto bode programu. Ďakujem veľmi pekne, pán predseda, skončili sme. Nasledujúcim bodom programu je druhé čítanie o vládnom návrhu zákona o finančnej správe a o zmene a doplnení niektorých zákonov . Vládny návrh zákona má tlač 1131, spoločná správa výborov má tlač 1131a. Poprosím pána ministra financií Petra Kažimíra, aby návrh zákona odôvodnil. Nech sa páči.
K. Tóthová, poslankyňa: (2008-05-13):
Zdá sa mi, že všeobecne povedať, že nie sú dobre upravené podmienky v § 11 je veľmi ľahké. Ale už oveľa zložitejšie a myslím aj korektne je uviesť napríklad. Považujem za potrebné v časti, kde sa hovorí dotáciu, komu možno uviesť toto a toto, dotáciu, komu nemožno priznať, uviesť toto a toto. Čiže by som bola uvítala, keby tá konkretizácia bola vyššieho stupňa, nielen... (Prerušenie vystúpenia časomierou.)
Blaha, Ľuboš, podpredseda NR SR (2024-02-13):
Poprosím o pokoj v rokovacej sále. Nech sa páči, pani poslankyňa, môžte pokračovať.
K. Sárközy, poslankyňa: (2008-09-17):
Teraz, keď som počula váš spravodajský prejav a dopočula som sa, že tento návrh bude predložený aj do výboru pre obranu a bezpečnosť aj pre výbor pre hospodárstvo, tak ja dávam jednu jedinú otázku, pani poslankyňa, asi to má súvis. Vy ste hovorili o tom, nebudeme sa teraz rozprávať o tom, pretože je prvé čítanie, takže tu je skôr politické pozadie, ale hovorili ste, že tým ľuďom, ktorí by mohli platiť a neplatia, sa odoberie vodičský preukaz. Podľa toho, ako tu odznela spravodajská správa, ja vám dám len jednu otázku: Čo bude s vodičmi z povolania? Pevne verím, že práve preto je návrh pridelený aj jednak do výboru pre hospodárstvo a, to ma až medzi tým napadlo, výboru pre obranu a bezpečnosť. Totiž čo bude s tými, ktorí to robia ako obživu? Ďakujem pekne.
Laššáková, Jana, podpredsedníčka NR SR (2012-11-28):
Vydýchajte sa, pán poslanec, kľudne.
Pleštinská, Zita, poslankyňa NR SR (2020-07-24):
Ďakujem, pán predsedajúci. Pán podpredseda Pellegrini, veľmi sa čudujem vášmu vystúpeniu. Súdiť premiéra Igora Matoviča za päť mesiacov v premiérskej pozícii je odvahou. Igor Matovič je antikorupčný líder. V jeho osobe prišla spravodlivosť – odstrániť zo Slovenska mafiu. Dnešnú mimoriadnu schôdzu Národnej rady vnímam ako boj medzi spravodlivými a mafiou, ktorú treba poslať preč. V súvislosti s vraždou novinára Jána Kuciaka sa hovorí o pôsobení talianskej mafii (mafie) na území Slovenska, do ktorého investigatívny novinár pichol a stalo sa mu to osudným. Práve dvanásť rokov vašej vlády, pán kolega Pellegrini, počas pôsobenia strany SMER – SD bolo pre mafiánov zlatým vekom. Na najbližších sedem rokov máme vďaka šikovnosti a vyjednávacej schopnosti premiéra Igora Matoviča k dispozícii 43,8 mld. eur na reformy. Je to 6,25 mld. eur na každý rok. Nedovolíme mafii, aby tieto peniaze rozkradla na spôsob káuz Búrka alebo Dobytkári. Ďakujem. (Potlesk.)
Bugár, Béla, podpredseda NR SR (2016-06-16):
Pani poslankyňa, nech sa páči, môžte mať tú doplňujúcu otázku.
Martinák, Ľuboš, poslanec NR SR (2013-11-29):
Teraz pristúpime k hlasovaniu pozmeňujúcich návrhov 10 až 13 pána poslanca Fecka.
Hraško, Igor, poslanec NR SR (2012-05-04):
Ďakujem pekne, pani predsedajúca. Pán premiér, hovoríte, že idete zvyšovať daň z príjmu a vlastne zavádzať jej progresivitu. Nie som si istý, či to pomôže najmä teda tej strednej príjmovej skupine a či skutočne sa jej prilepší alebo sa jej, naopak, prihorší. Na druhej strane poviete, že nejdete zvyšovať alebo meniť DPH. Prečo? Chudobným pomôžme alebo teda pomôžte, pretože vy ste pri moci, znížte DPH na základné tovary a služby na 10 %, o 10 % sa ľuďom tak prilepší a zvyšnú DPH hoďte na dvadsaťpäť. Je to riešenie? No, myslíte si, že obyčajná rodina si potrebuje každý rok kúpiť nejakú techniku do domácnosti, ktorú nepotrebuje, alebo nové výdobytky techniky? Nie, to sú môžu dovoliť len bohatí. A tí nech teda platia, keď majú na to. To znamená, pomôžme chudobným a tuná zoberme tým bohatým. No a nabehli ste mi na strunu v 2. pilieri, pretože o 2. pilieri som onehdy prednášal. A prednášal som aj o dlhodobom investovaní. A vieme, že 2. pilier, to je vlastne o dlhodobom investovaní. Hovoril som to už aj včera v rozprave. Normálne ste ma vyprovokovali, budem chodiť po Slovensku, budem prednášať ľuďom, najmä mladým ľuďom, o 2. pilieri, aké sú jeho výhody, pretože tých nedostatkov má určite menej, a budem im vyvracať bludy, ktoré sa zrejme snažíte alebo budete snažiť zakomponovať aj do pripravovanej kampane, ktorú avizujete, na ktorú mienite vyhodiť ďalších 33 mil. eur zbytočne. Ďakujem.
Pamula, Peter, poslanec NR SR (2019-11-26):
Ďakujem za slovo, pán predseda. Ja sa nechcem dostávať do pozície, že ja bránim pána Vážneho alebo, alebo niekoho iného, alebo dokonca ten pozmeňovací návrh, ale ja chcem, ja chcem vlastne poukázať na to, že, že keď opozícii niečo vyhovuje, tak je to v poriadku, keď im to nevyhovuje, tak to nie je v poriadku. Ja, ja chcem poukázať napríklad aj na to, čo povedal pán, pán kolega Dostál, že o tých pozmeňovacích návrhoch, keď sa predkladajú v sále, možno je to jedna k piatim, keď opoziční a koaliční poslanci predkladajú takéto pozmeňovacie návrhy. Opoziční poslanci určite viacej predkladajú pozmeňovacie návrhy, ktoré predkladajú priamo v sále, o ktorých nikto netuší, ani ministerstvo, ani, ani proste nikto o tom netuší, ani predkladateľ a jednoducho urobia taký nástrel a skúšajú. A či je to správne, alebo to nie je správne, či je to legislatívne správne, alebo, alebo po obsahovej stránke, nikto to už potom neskúma, pretože oni to povedia, oni to navrhnú. A ja chcem len poukázať na ten rozdiel, hej, že koľko, koľko takýchto návrhov predkladajú koaliční a koľko opoziční. Ja som ten posledný, kto by, kto by chcel nejakým spôsobom sa zastávať nejakých nekalých praktík alebo nekalých, nekalých metód. Ja som za to, aby trošku viacej sa liberalizovalo, aby sa, aby sa nekriminalizovalo, pretože ak niekto poruší zákon, nech je trestne stíhaný. Ak orgány činné v trestnom konaní, nech, nech konajú, nech ho zavrú, ale v žiadnom prípade ja nie som za to, aby sme dopredu povedali, že, že nejaký pozmeňovací návrh alebo nejaký zákon je, je, alebo, alebo tlačí sa do nejakého kriminálneho prostredia, alebo, alebo proste do nejakého znevýhodneného prostredia, to, to v žiadnom prípade. Škoda, že mám len dve minúty, lebo vedel by som o tom viacej rozprávať, pretože ja si myslím, že zákon o verejnom obstarávaní je celý zlý.
Laššáková, Jana, podpredsedníčka NR SR (2015-11-10):
V súlade s rokovacím poriadkom o slovo požiadal pán podpredseda Národnej rady Miroslav Číž. Nech sa páči, pán podpredseda.
Vaľová, Jana, poslankyňa NR SR (2018-05-23):
Vážené kolegyne poslankyne, vážený pán predseda parlamentu, kolegovia poslanci, chcela som začať trošku ináč, ale musím sa vrátiť k predošlej rozprave. Viete čo, veľmi ma prekvapujú také slová pani kolegyne Blahovej, že to, čo komisárka urobí za rok, pani Blahová urobí za tri mesiace. Vynikajúco, poslanci robia za tri mesiace. Ja si myslím, že pani Blahová dokázala by zastávať všetky funkcie. Pani Blahová, ja s vami nediskutujem, prosím vás, nevykrikujte na mňa. (Prerušenie vystúpenia predsedajúcim.)
Blanár, Juraj, podpredseda NR SR (2020-11-03):
Pán poslanec Stančík ako ďalší s faktickou poznámkou. Nech sa páči.
Ľ. Kaník, minister práce, sociálnych vecí a rodiny SR: (2004-09-22):
Predkladaná rámcová koncepcia dlhodobého riešenia postavenia a životnej úrovne starších ľudí vychádza z hľadiska prístupu a šírky záberu k otázkam dotýkajúcim sa postavenia a životnej úrovne starších ľudí z medzinárodnoprávnych dokumentov dotýkajúcich sa problematiky starnutia v celej jej komplexnosti. Základné sociálno-ekonomické tendencie vývoja v Slovenskej republike, stratégie, hlavné ciele, kľúčové úlohy a politické opatrenia z hľadiska riešenia problematiky sociálneho zabezpečenia, chudoby, inklúzie zamestnanosti, bytovej politiky, rodinnej politiky, rodovej rovnosti a podpory zdravia i so zameraním na špecifickú problematiku starších občanov sú obsiahnuté v schválených národných koncepčných a strategických materiáloch. Z uvedeného dôvodu predkladaný materiál neobsahuje ciele, kľúčové úlohy a politické opatrenia prezentované už v uvedených dokumentoch, ale predstavuje rámcovú koncepciu dlhodobého riešenia postavenia a životnej úrovne starších ľudí, ktorá vychádza v koncentrovanej podobe z vypracovaných analýz, cieľov, úloh a opatrení. Uznesením Národnej rady bol poskytnutý veľmi krátky časový priestor na vypracovanie tohto materiálu. Na príprave predkladanej koncepcie ministerstvo práce spolupracovalo s ďalšími rezortmi. Ďakujem za pozornosť.
Šeliga, Juraj, podpredseda NR SR (2021-05-03):
Pán poslanec Lehotský, nech sa páči.
P. Paška, predseda NR SR: (2009-03-11):
(Hlasovanie.) 125 prítomných, 76 za, 29 proti, 20 sa zdržalo. Konštatujem, že sme návrh postúpili do druhého čítania.
Šeliga, Juraj, podpredseda NR SR (2020-09-17):
Prosím, prezentujme sa a hlasujme. (Hlasovanie.) Prítomných 136 poslancov, za 89, proti 27, zdržalo sa 20, hlasovali všetci prítomní. Konštatujem, že sme sa uzniesli na tom, ktoré výbory majú prerokovať tento návrh zákona. Ďalej nasleduje hlasovanie v druhom čítaní o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení, ktorý prerokúvame v skrátenom legislatívnom konaní, je to tlač č. 238. Dávam slovo pánovi spravodajcovi Herákovi, aby hlasovanie uvádzal. Nech sa páči. (Hlasovanie o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov , tlač 238.)
Krúpa, Juraj, poslanec NR SR (2024-01-18):
Ďakujem, pán kolega Krajčí, za vaše vystúpenie. Čo ma naozaj zaujalo, bolo to, tá rehabilitácia, ktorú ste spomínali, že vlastne ide tu o akúsi absolútnu amnestiu alebo rehabilitáciu obvinených. A v tom momente som si spomenul na tie nahrávky z pytliackej či poľovníckej chaty, alebo akokoľvek to chcete, kde sa vyslovene o tom hovorilo, že to, čo nastane po voľbách, keď vyhrá SMER, tak že to bude absolútna rehabilitácia, ale zároveň hovorili, že to nikoho nebude zaujímať. Že to, čo sa tu udeje, celej, celý tento proces rehabilitácie nikoho zaujímať nebude. Totálne sa prerátali, nejde tu len o nás, opozíciu, ale ide tu o verejnosť, ktorá dnes opäť stojí na námestiach vo veľa mestách Slovenska, ktorá protestuje proti tomu, čo tu vyvádza táto koalícia. Ale nie je to len ona. Nie je to len ona, je to, samozrejme, aj Európska únia a jej inštitúcie. A ja si vás dovolím upozorniť, že Európska prokuratúra a európsky šéf prokuratúry kritizuje nášho generálneho prokurátora a začala medzi nimi výmena vzhľadom na to, že dokonca náš generálny prokurátor sa bol sťažovať, že za posledných päť rokov bolo len niekoľko nejakých obvinení podaných, alebo nejakých žalôb zo strany Európskej prokuratúry, ako keby to málo, ako keby sa dožadoval vlastne očistenie takisto tých ľudí, ktorí sú dnes obvinení a chcú sa očistiť túto novelou zákona. Prosím, pozrite si na stránke EPPO tú diskusiu a to stanovisko šéfa prokuratúry. To už jasne naznačuje, kam sa uberáme. Už to nie je len Európska rada, Európska komisia, Európsky parlament, už je to aj Európska prokuratúra. Ďakujem.
Taraba, Tomáš, poslanec NR SR (2021-10-27):
Ďakujem pekne, ja sa trochu mimo, ale myslím, že skôr k veci, čo ľudí zaujíma. Zaznelo tu, že pán Sulík rokuje s pánom Budajom o uvoľnení finančných prostriedkov z Envirofondu na kompenzáciu potenciálnu, teda to, čo cez emisné povolenky ťahajú z priemyslu. Myslím, že za minulý rok 200 mil. narástla príjmová stránka Envirofondu kvôli tomuto, a v Českej republike, ktorá je dvojnásobne veľká aj ekonomika, ako slovenská, vrátil český Envirofond 60 mil. eur naspäť do priemyslu. To znamená, že ak by sme mali držať krok, tak by to bolo 30 mil. eur, ktoré by slovenský Envirofond mal vrátiť naspäť priemyslu na kompenzáciu, a preto moja otázka, keď teda rokujete s Budajom, že v akých finančných hraniciach sa teda s ním rozprávate, pretože pokiaľ viem, tak Envirofond na Slovensku vracia tento rok okolo 3 mil. eur. To znamená, že zobrali cez dodatočné dane, ktoré... len preto, aby tu mohli vyrábať, lebo tie emisné povolenky v podstate nie je nič iné, iba zdanenie výroby na Slovensku dodatočné a celej Európskej únie. Takže ak teda rokujete, tak čo si myslíte, v ktorom, v ktorom pásme niečo vyrokujete, preto... či sa bavíme o jednotkách miliónov alebo desiatkach miliónov? Ďakujem.
Lehotský, Tomáš, poslanec NR SR (2022-02-03):
Len tak v krátkosti, lebo som už nestihol potom reagovať aj na to spochybňovanie tých mŕtvych, tak tuná matematikom z prvých lavíc by som rád povedal, že za posledných dvadsať rokov v priemere zomieralo cca 53-tisíc ľudí na Slovensku, v roku 2021, a ešte nie je dopočítané, je to 73-tisíc. Nechám to tak odznieť, už potom je na vás aj, aby ste sa zamysleli nad tým, že čím sa to dá asi tak vysvetliť, ten 40-percentný nárast. Ďakujem.
Kaliňák, Robert, podpredseda vlády a minister vnútra SR (2013-12-03):
Ďakujem pekne. Vážený pán podpredseda parlamentu, vážené dámy poslankyne, páni poslanci... (Vystupujúceho ledva počuť. Prerušenie vystúpenia predsedajúcim.)
Kondrót, Maroš, poslanec NR SR (2018-03-13):
Ďakujem pekne, pán predsedajúci. V rozprave nevystúpil žiaden poslanec. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Poliačik, Martin, poslanec NR SR (2010-10-19):
Pán kolega Madej, to prirovnanie k červenému súknu je namieste. Červené súkno, to je ešte stále pár sudcov, ktorí súdia na Slovensku a sú to tie isté osoby, ktoré zatvárali ľudí v politických procesoch za komunistov na Slovensku. Červené súkno, to je chrapúň bez morálneho kreditu pristihnutý pri lži s tým, že má podozrenie na kontakty s mafiou a toto všetko je daň za štyridsať rokov totality, s ktorou sa tento štát nebol schopný vysporiadať. Na Slovensku ešte stále máme v súdnictve ľudí, ktorí obhajovali totalitný zločinecký vražedný režim a stále súdia. A máte pravdu, vyrovnanie sa so situáciou v súdnictve na Slovensku je o pár jednotlivcoch. Je o pár jednotlivcoch, ktorí permanentne narúšajú kredibilitu sudcovstva na Slovensku a ja veľmi rád zverím zodpovednosť za tento stav dámam, na ktoré sa práve teraz pozerám pri rečníckom pulte, pretože verím, že keď dokončia svoju prácu, tak sa s týmito chrapúňmi v talároch už nebudeme musieť ďalej stretávať. (Potlesk.)
Jurzyca, Eugen, poslanec NR SR (2015-02-10):
Ďakujem pekne, pani predsedajúca. No, časť poznámky mi vyfúkol pán poslanec Viskupič, a to bolo o tom zadlžení. Pán poslanec, hovorili ste, že to nemôžeme robiť tak, že škrtať a potom čakať rast od Grécka. Ale ten príbeh nemá, takto prezentovaný, nemá začiatok. To nie je tak, že my chceme, aby škrtali, a potom nebude rast. Ten začiatok bol, že sa zadlžili. A to sa netýka len Grécka, to sa týka celého vyspelého sveta, ktorý momentálne má dlh na úrovni približne 100 % hrubého domáceho produktu, a je to niekde medzi úrovňami, kde bol medzi I. a II. svetovou vojnou. Tam boli také dva vrcholce a teraz mierime k nim. Pritom bol pod 50 % v šesťdesiatych, v sedemdesiatych rokoch minulého storočia. Čiže za dekády mieru a kľudu vo vyspelom svete sme takto zadlžili svet. Tak niekde je chyba aj v nás. Nemôžeme, presne tak, ako to povedal pán Viskupič, nemáme záruku, že keď sa budeme ďalej zadlžovať, že príde rast, ktorý využijeme na splatenie tých dlhov. Skôr sa ukazuje, že máme rast, aký tu nikdy v histórii ľudstva nebol a zadlžujeme. To je jedna poznámka. A druhá poznámka sa týka globalizácie. Ja vcelku nehovorím, že za každý krok globalizačný som, ale v zásade, v priemere sa vnímam ako človek, ktorý je za globalizáciu, za otváranie sa krajín. A tu chcem povedať, že jeden z dôvodov je práve, že sa mi páči mier. Pretože hovorí sa, že krajiny, ktoré majú McDonald, proti sebe nevedú vojny, lebo do istej miery má moc v tých krajinách práve, korporácie majú tú moc a tie proti sebe nebojujú, lebo by bojovali proti sebe na rozdiel od...  (Prerušenie vystúpenia časomerom.)
Fico, Robert, predseda vlády SR (2017-12-05):
Slovenské predsedníctvo bolo úspešné preto, lebo ho takto hodnotilo medzinárodné spoločenstvo. Pre vás nie je úspechom nič! Ale my dobre vieme, ako bolo slovenské predsedníctvo hodnotené zo strany Európskej únie, Európskej komisie, parlamentu a všetkých. Čo ste urobili? Tak ste jednoducho prišli s tým... (Poslankyňa Cigániková provokačne položila na rečnícky pult pred rečníka Coca-Colu s pohárom so slovami: „Ak by ste boli smädný.“ Zasmiatie sa v sále.) Ďakujem pekne. S čím ste prišli? (Poslanec Šuca zobral preč Coca-Colu s pohárom z rečníckeho pultu a položil ho na stôl navrhovateľa.) Prišli ste s tým, že ste obvinili ministerstvo zahraničných vecí (reakcia z pléna), obvinili ste ministerstvo zahraničných vecí z vecí, ktoré sa absolútne nestali. Absolútne nestali. (Reakcie z pléna. Prerušenie vystúpenia predsedajúcim.)
J. Pataky, poslanec: (2005-10-25):
V súlade s § 73 ods.1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený vládny návrh zákona spĺňa z formálnoprávnej stránky všetky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) o rokovacom poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo dňa 7. októbra 2005 č. 1368 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre sociálne veci a bývanie, Výbor Národnej rady Slovenskej republiky pre zdravotníctvo a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný návrh zákona prerokovali v druhom čítaní v lehote do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky. Prosím, pán predsedajúci, aby ste otvorili rozpravu k tomuto návrhu.
Ondruš, Branislav, poslanec NR SR (2011-05-17):
Ďakujem. Pán kolega, teraz som pochopil, že som v niečom zle porozumel vystúpeniu pána poslanca Jahnátka, ale v každom prípade teda, čiže ďakujem za ešte lepšie zorientovanie v tej novele, ale v každom prípade platí, čo som, platia dve zásadné veci, ktoré som povedal. Vy teda navrhujete taký spôsob stanovenia podmienok v zákone, ktorý bude mať za následok vlastne rozšírenie možnosti udeľovať investičné stimuly pre podnikateľov, pre podniky, pre firmy, a zároveň vládna koalícia alebo predstavitelia vládnej koalície rozbehli veľmi vážnu debatu s predbežným súhlasom na to, aby ste zrušili príspevok, ktorý je určený pre nezamestnaných na to, aby začali živnostenské podnikanie, teda ako pre začínajúcich živnostníkov. No a z tohto hľadiska sa mi to zdá absolútne nekorektné, neférové najmä preto, lebo sa hovorí o tom, že práve živnostníci sú, pokiaľ ide o vytváranie pracovných miest, chrbtovou kosťou hospodárstva. A ak na jednej strane dokonca opakovaným spôsobom chcete podporovať nové investície firmy, ktorá už raz investičné stimuly dostala, tak skutočne považujem, opakujem, za neférové, nekorektné, ak vládna koalícia pristúpi k tomu, že zruší finančnú pomoc pre začínajúcich živnostníkov, opakujem, v prípade, že sú to ľudia, ktorí sú nezamestnaní a spĺňajú niektoré ďalšie podmienky.
Laurenčík, Milan, podpredseda NR SR (2021-05-07):
Prepáčte, pani verejná ochrankyňa, pán poslanec Gyimesi, prosím, netelefonujte v sále. Pokračujte, prosím.
B. Bugár, podpredseda NR SR: (2002-06-27):
vládnom návrhu zákona o Horskej záchrannej službe . Vládny návrh zákona ste dostali ako tlač 1581. Návrh na pridelenie vládneho návrhu zákona na prerokovanie výborom máte v rozhodnutí predsedu Národnej rady pod č. 1796. Z poverenia vlády Slovenskej republiky návrh zákona uvedie minister vnútra Ivan Šimko. Nech sa páči, pán minister, máte slovo.
A. Belousovová, podpredsedníčka NR SR: (2007-12-05):
A slovo má pán poslanec Varga. Nech sa páči.
Hlina, Alojz, poslanec NR SR (2013-10-16):
Ďakujem veľmi pekne. Pán kolega Gál, viete, to je presne to, tá skratkovitosť. A toto ma trošku aj hnevá. Možno keby ste ma počúvali od začiatku, ja určite som nehovoril, že netreba odškodňovať. To koniec koncov už je aj v existujúcom zákone. Ja som upozorňoval na tú absurditu, že ak ten, kto si kúpil za sedem centov meter štvorcový Pečniansky les alebo ho zamenil, tak bude potom schopný ešte z ministerstva životného prostredia vydrieť nejaké peniaze za náhradu, za to, že tam to nemôže plnohodnotne byť. Aj J&T, keď je táto vláda a zamení jej polku Chopka, tak bude môcť ešte vydrieť od ministerstva životného prostredia niečo za to, že plne neužíva peniaze ďalšie. Na to som ja upozorňoval. To je absurdita. Ja nehovorím o ľuďoch v Jelke. A ja o tom viem svoje. Ja som sa poľnohospodárom nestal tak, že som kšeftoval s pôdou, ale tým, že sme to mali v rodine dlhodobo tam, kde sa pozriem dozadu. Bol môj dedo gazda. Čiže mám vzťah k tomu. Čiže o tom naozaj niečo skutočne viem. A, prosím vás pekne, k tomu, čo spomínal kolega Martinák, ja vyzývam dokonca ministra tuná, vystúpte v rozprave, rozcepujte ma na padrť. A ja budem spokojný, keď poviete, že nie je tak to, čo ste vy povedali. Prepáčte. Ale musím tak reagovať. Vystúpte, pán minister, v rozprave, rozcepujte ma na padrť. Použite trebárs aj jeho slová. Ale vysvetlite to naozaj skutočne, že je to tak. A vyvráťte všetky moje pochybnosti, argumenty. A ja si poviem, aha, malo to význam. Lenže počkám, nepredpokladám to alebo možno ma prekvapíte a možno vystúpite.
Sulík, Richard, predseda NR SR (2011-06-01):
Prosím, hlasujte teraz. (Hlasovanie.) Prítomných 145 poslancov, hlasovalo 141 za, 4 sa zdržali. Schválili sme prerokovanie zákona v treťom čítaní ihneď. A otváram rozpravu, do ktorej sa neprihlásil nik. Vyhlasujem rozpravu za skončenú. A pristúpime k hlasovaniu o návrhu zákona ako o celku.
Cigániková, Jana, poslankyňa NR SR (2018-12-04):
Ďakujem pekne. Mirko, k tomu tvojmu vystúpeniu, mňa veľmi alebo veľmi súhlasím práve s tou časťou, kde si hovoril o tom, že tí analytici sú, pracujú, to som aj ja chválila vo svojom vystúpení a veľmi dobre si teda povedal, že, že v podstate hodnota žiadna, ale teda nie ich chybou, ale chybou vedenia, a toto teda na zdravotníctve platí naozaj veľmi a myslím si, že teda určite aj v iných rezortoch, tak ja by som ti len chcela teda potvrdiť a sama seba sa pýtam, že na čo sú nám potom toľkí analytici, toľko materiálov, toľko odporúčaní, keď to v podstate žiadny rezort nedodržuje tak, ako by mal, ako by mohol, a ešte, keď sa dostaneme teda k rozpočtu, tak nakoniec tí, ktorí to dodržujú najlepšie, dostanú najmenej a tí, ktorí najhoršie, dostanú najviac. Tak to mi príde, že do budúcna ako veľmi slabá motivácia robiť niečo podľa odporúčaní analytikov, ktorí teda, si myslím, naozaj tiež že robia dobrú robotu.
Grendel, Gábor, podpredseda NR SR (2022-10-06):
Pán poslanec, pán poslanec... (Povedané súbežne s rečníkom.)
Šipoš, Michal, poslanec NR SR (2024-10-02):
Ďakujem, Jozef, za tvoje vystúpenie. Samozrejme, že nepáči sa to smerákom, nepáči sa to Kamenickému, nepáči sa im, keď im pripomínaš v emóciách ich klamstvá, ich neschopnosť, ich amaterizmus, ale toto je veľmi dobré, čo spomínal aj môj predrečník, že, a hovoril to aj Jožo Pročko v podstate, že oni majú takú mantru. Smeráci majú takú naučenú mantru, že keď prídeme do vlády, tak budeme sa vyhovárať na tie predchádzajúce vlády. Pamätáte si, keď Fico prišiel do vlády po Dzurindovi? No za všetko mohol Dzurinda. Dzurinda sem, Dzurinda tam, neschopný Dzurinda, oni to Dzurinda, za všetko mohol vtedy Dzurinda. Do každej jednej relácie, čo chodil Fico, za všetko mohol Dzurinda, keď nastúpil po Dzurindovej vláde. Potom prišiel rok 2012, SaS-ka, Sulík rozbili Radičovej vládu, prišiel Fico vo veľkej forme, samozrejme, kto mohol za všetko zlé? Radičová a Radičová môže za všetko a za verejný dlh a za neschopnosť a nemocnice a diaľnice a Radičová, Radičová, Radičová na každej tlačovke, v každej relácii, v každej tlačovej správe. No a čo sa deje teraz? Čo vymysleli soudruzi v SMER-e? No za všetko môže kto? No Matovič, Heger, Ódor. Dokolečka, dokolečka, dokolečka tá istá pesnička. Lenže, pán Kamenický, vy ste už rok vo vláde. Pán Kamenický, haló! Dobré ránko! Vy ste rok vo vláde! 1,6 miliardy zaťatá sekera v roku 2023, Lacko Kamenický, a teraz idete ožobráčiť ľudí o 2,7 miliardy eur. Že vám nie je hanba?! Však ľudia nie sú sprostí, ľudia to vidia, to je stará pesnička toto!
Kuciaňová, Magdaléna, poslankyňa NR SR (2017-02-01):
Pán predseda, dajte, prosím, hlasovať o pripomienkach č. 7 až 10 spoločne.
Figeľ, Ján, podpredseda NR SR (2015-02-18):
Ďakujem pekne. Za Klub Kresťanskodemokratického hnutia teraz prehovorí pán kolega Pavol Zajac. Nech sa páči.
Mikulec, Roman, minister vnútra SR (2022-03-18):
Ďakujem pekne. Veľmi v krátkosti. Samozrejme, to je priorita, zabezpečiť bezpečnosť občanov Slovenskej republiky, a tá zabezpečená je a bude. Každý, kto prechádza hranicou, je kontrolovaný. Okrem toho, že sú kontrolované doklady, tak, samozrejme, sú vkladané údaje aj do všetkých databáz schengenského informačného systému. Tí, ktorí doklady nemajú, sú im odoberané biometrické dáta, odtlačky prstov. Takže toto je jedna vec. Samozrejme, čo ste sa pýtali a ohľadom čestných vyhlásení a ako dokázať bezúhonnosť, každé jedno, tak ako je to tam aj uvedené, porušenie alebo zistenie, že toto čestné vyhlásenie nebolo celkom čestným vyhlásením a sa preukáže opak, tak, samozrejme, bude okamžite prerušená jednak práca a, samozrejme, budú uplatnené všetky možnosti a prostriedky, ktoré Slovenská republika má na to, aby zabezpečila ochranu občanov Slovenskej republiky. To je priorita a, opakujem, bude a je zabezpečená. Ďakujem.